આ વર્ષે લગભગ આખી દુનિયા વાવાઝોડા, પૂર અને અતિવૃષ્ટિથી ત્રસ્ત અને પીડિત રહી. અમેરિકા, ચીન, પાકિસ્તાન, ભારત, બાંગ્લાદેશ વગેરે અનેક દેશોમાં કુદરતી પ્રકોપના કારણે મોટા પાયે વિનાશ સર્જાયો. પુરાણોમાં કહેવાયેલી જળપ્રલયની આગાહી જાણે સાચી પડતી હોય તેમ એક તબક્કે તો લાગ્યું. ગુજરાતમાં પણ સુરેન્દ્રનગર, મોરબી, ઉત્તર ગુજરાત, અમદાવાદ, દક્ષિણ ગુજરાત વગેરે અનેક સ્થાનોએ જળબંબાકારની સ્થિતિ જોવા મળી અને પૂરના કારણે મોટા પાયે નુકસાન થયું.